**Zalaszentgrót Város Önkormányzata Képviselő-testületének**

**6/2017. (III. 31.) önkormányzati rendelete**

**a Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról**

Zalaszentgrót Város Önkormányzatának Képviselő-testülete a Magyarország Alaptörvénye 32. cikk (2) bekezdésében meghatározott eredeti jogalkotási hatáskörében, a Magyarország helyi önkormányzatairól szóló 2011. évi CLXXXIX. törvény 42. § 2. pontjában meghatározott feladatkörében eljárva a Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról a következőket rendeli el:

**1. §**

A Szervezeti és Működési Szabályzatról szóló 25/2014. (XI. 28.) önkormányzati rendelet (a továbbiakban: SZMSZ) 56. §-a a következő (3)-(4) bekezdésekkel egészül ki:

56. §

(3) A polgármester a jegyző helyettesítésére és a jegyző által meghatározott feladatok ellátására pályázat alapján a jegyző javaslatára határozatlan időre aljegyzőt nevezhet ki.

(4) A jegyzői és az aljegyzői tisztség egyidejű betöltetlensége, illetve tartós akadályoztatásuk esetén - legfeljebb hat hónap időtartamra - a jegyzői feladatok ellátására a polgármester jelöli ki a képesítési feltételeknek megfelelő köztisztviselőt.

**2. §**

Az SZMSZ 42. § (2) bekezdése a következő rendelkezéssel egészül ki:

42. § (2) bekezdés

Az elnök és az alelnök egyidejű akadályoztatása esetén az elnöki feladatokat a bizottság legidősebb képviselő-testületi tagja látja el.

**3. §**

E rendelet a kihirdetését követő napon lép hatályba és a hatályba lépését követő napon hatályát veszti.

**Baracskai József**  **Dr. Simon Beáta**

polgármester jegyző

A rendelet 2017. március 31. napján kihirdetésre került.

**Dr. Simon Beáta**

jegyző